open-index/open-wikipedia-markdown huggingface dataset:
Mundhung

**Mundhung, kepundhung** utawa *Mèntèng* (*Baccaurea racemosa*) ya iku woh-wohan kang bisa dipangan. Sekilas woh mundhung iki wujud woh dhuku nanging pang wité béda. Rasane kecut-kecut legi.Daging wohé sithik amarga wijine kang gedhé. woh mundhung iki akèh ditemokaké ing laladan Bogor lan sakiwa tengené uga ing Jawa tengah.

## Cathetan sikil
Jambu bol

**Jambu bol** wit woh-wohan kerabat jambu-jambuan. woh jamu iki duwé daging woh kang luwih lembut lan luwih padhet katandhing jambu wèr.

## cathetan sikil 
## deleng uga 
* jambu
* jambu wèr
* jambu mawar

## Pranala njaba 
* *Malay Apple Syzygium malaccense a.k.a. Mountain Apple
* *SYZYGIUM MALACCENSE - MALAY APPLE ''
Fotografi inframerah

thumb|right|350px|Wit ning Gunung Victoria, Selandia Baru, kang dijupuk gambaré nganggo kodhak Canon Powershot G3 (R72 Hoya filter inframerah).

**Fotografi inframerah** ya iku teknik kang ana ing ngèlmu babagan fotografi kanggo njupuk cahya kang manawa dijupuk nganggo piranti, mata manungsa ora bakal bisa meruhiamarga iku dibutuhaké filter kang nyingkiraké meh kabèh cahya spektrum kang katon déning manungsa lan migunakaké cahya inframerah (IR) supaya bisa diterusaké lumebu mring kodhak. Saraté, sensor utawa *filem* kang ana ing jero kodhak iku kudu *sensitif* karo cahya inframerah. Nalika teknik mau digunakaké, kasil saka poto inframerah bisa dadi poto ireng-putih kang kontras utawa poto *false-color*, kaya ta apa sing ana ing tuladha, warnané godhong kang ijo seger bakal katon putih, sesawangan kang panas bakal katon kaya lagi mangsa salju lan kaya ing donya liya.

Kodhak inframerah citra panas inframerah saka benda. Anangning carané nggunakaké iku nglacak radiasi panas kang disaring nganggo penyaring inframerah kang ana ing kodhak, amarga bayangan kang bakal dadi ning sensor digital amarga pancaran inframerah dianggep bisa ngrusak kualitas gambar normal.

## Inframerah kodhak digital 
Kanggo Kodhak digital SLR, iki pratélan kodhak kang bisa minangka fotografi inframerah:
* Nikon D50 - non bedhah nganggo Cokin 007, Hoya R72
* Nikon D70 - non bedhah nganggo Cokin 007, Hoya R72, Ilford SFX200
* Nikon D70s - non bedhah nganggo Cokin 007, Hoya R72
* Nikon D100 - non bedhah nganggo Cokin 007, Hoya R72
* Nikon D200 - non bedhah nganggo Cokin 007, Hoya R72
* Canon 300D - non bedhah nganggo Cokin 007, Hoya R72, Ilford SFX200
* Canon 1D - non bedhah nganggo Cokin 007, Hoya R72
* Canon 1Ds - non bedhah nganggo Cokin 007, Hoya R72
* Canon 1Ds Mark II - non bedhah nganggo Cokin 007, Hoya R72
* Canon 350D - non bedhah nganggo Cokin 007, Hoya R72, Ilford SFX200, butuh *exposure* panjang.
* Canon 20D - non bedhah nganggo Cokin 007, Hoya R72, Ilford SFX200, butuh *exposure* panjang.
* Canon 5D - non bedhah nganggo Cokin 007, Hoya R72, butuh *exposure* panjang.
* Canon 30D - non bedhah nganggo Cokin 007, Hoya R72, butuh *exposure* panjang.
* Canon 400D - non bedhah nganggo Cokin 007, Hoya R72, butuh *exposure* panjang.

## Sumber 
* Artikel Inframerah déning Arbain Rambey ning Koran padinan Kompas
* Fenomena Baru Fotografi Inframerah déning Arbain Rambey ning Koran padinan Kompas
* Mengganti Hot Mirror Kamera déning RLP ning koran padinan Kompas

## Uga delengen 
* Fotografi.
* Fotografi digital.
* Pratélan merek kodhak digital.
* Pratélan istilah fotografi.
Srihadi Soedarsono

thumb|250 px|Srihadi Soedarsono

**Srihadi Soedarsono** (wiyos ing Sala,Jawa Tengah 4 Dhésèmber 1931) punika satunggaling pelukis saking Indonésia ingkang karyanipun kathah dipunpadosi déning para kolektor saking Indonésia ugi mancanagara. Srihadi punika putra saking ingkang gadhah perusahaan bathik ingkang kondhang, Raden Soedarsono lan Soekatmijah .

## Karir 
* Tentara Pelajar ing Sala (1945-1946),
* Tiyang ingang damel poster perjuangan ing Balai Penerangan TNI Divisi X di Sala (1946-1948),
* Anggota Tim Elemen Estetik gedung MPR -RI (1964-1966),
* Anggota Tim Indonésia ing Expo-70 Osaka, Jepang(1969-1970),
* Ketua Departemen Seni Rupa Institut Teknologi Bandung (1971-1973),
* Lembaga Pendidikan Kesenian Jakarta (1974-1977),
* Pelukis

Srihadi Soedarsono ingkang dados lulusan saking Balai Pendidikan Unversitas Guru Gambar Fakultas Teknik Universitas Indonésia, Bandung sapunika ITB taun 1959 nalika umur 14 taun ndhèrèk Tentara Pelajar ing Sala. Satunggal taun lajengipun ing Balai Penerangan TNI Divisi X Sala Srihadi damel poster-poster perjuangan. Saéngga Srihadi langkung kathah pikantuk tugas damel poster ingkang kala punika wigati kanggé nggugah semangat perjuangan

## Ugi pirsani 
Pratélan Seniman Indonésia

## Cathetan suku
Wakidi

thumb|250 px|Wakidi
thumb|250 px|Salah satunggaling karya Wakidi

**Wakidi** (wiyos wonten ing Plaju, Palembang, Sumatra Selatan, 1889 - séda wonten ing Bukittinggi, Sumatra Barat, 1979)  punika satunggaling pelukis naturalis saking Indonésia ingkang lukisanipun kathah ngandhut corak *Mooi Indie* (Hindia molek). Sesarengan kaliyan Abdullah Surio Subroto (bapak saking Basoeki Abdullah) lan Pirngadie (1875 - 1936). Wakidi punika salah satunggal saking tiga pelukis naturalistik Indonésia ingkang kawéntar ing jamanipun. Tiyang sepuhipun asalipun saking Semarang, Jawa Tengah ingkang nyambut damel wonten ing pertambangan lenga Plaju .

## Karir 
Wakidi wiwit nglukis awit saking umur 10 taun. Nalika taksih alit Wakidi remen nggambar malih karya-karyanipun Raden Saleh (Raden Saleh Syarief Bustaman) ingkang pikantuk saking buku-buku, malajah, utawi foto-foto punika ingkang ndadosaken Wakidi celak kaliyan seni lukis.

Wakidi naté pikantuk pendidikan seni lukis ing Kweekshool Bukitinggi, Sumatra Barat lan naté nganggu kawruh kaliyan pelukis Walanda kanthi nama Van Dick ing sekolah mau. Sasampunipun rampung lajeng dados guru ing almamateripun. Karya-karya Wakidi kondhang dumugi para panikmat seni ing Sumatra Barat nalika Wakidi damel paméran kapisan kanthi mamèraken boten kirang saking 15 karyanipun nalika taun 1920 ing Bukittinggi. Nalika perang kamardikan ing Ranah Minang, Wakidi milih manggon netep lan mulang ing INS Kayutaman kanthi pimpinan Mohammad Syafei.

Sasampunipun Republik Indonesia mardika, Wakidi mulang wonten ing Sma Landbouw lan SMA Birugo Bukittinggi. Kajawi punika kathah ingkang nawèkaken kados ta Abu Hanifah, Mantri Pendidikan lan Pengajaran nawèkaken supados Wakidi dados kepala jawatan kabudayan. Ugi Présidhèn Republik Indonesia kapisan Ir. Soekarno ingkang naté nawekaken supados Wakidi dados pelukis astana, sadaya dipuntolak kanthi alus kanthi alesan kathah mendhet wekdalipun kanggé nglukis.

## Karya Wakidi 
Karya-karyanipun kathah mendhet téma sesawangan alam khas Sumatra Barat. Ing kanvas téma-téma sesawangan alam asring maringi kesan ingkang wiyar kados langit, gunung, sabin ingkang dipunimbangi kaliyan tarikan garis ingkang lembut. Wakidi ugi kawéntar selèktif sanget dhateng objek sesawangan alam ingkang dipunlukis ateges boten sadaya sesawangan alam wonten ing kanvasipun .

## Ugi pirsani 
Pratélan Seniman Indonésia

## Cathetan suku
Midodareni

**Midodareni** utawa midodaren yaiku saka tembung widadari. Malem midodareni yaiku malem para widadari mudhun saka suwarga. Ana ing malem midodareni iku ana pangarepan supaya calon penganten putri ayu kaya widadari. Ing malem midodareni calon pengantin putri ana ing jero kamar pengantin. Ora éntuk ana sing nemoni penganten putri ana ing kamar kajaba tamu lan sadulur wadon.
### Prosesi Malem Midodareni
Ing malem midodareni ana urutan prosesiné, yaiku:
#Jonggolan utawa nyantri yaiku penganten putra teka menyang omahé calon mertua. 'Njonggol' duwé teges ngetoke awak, yaiku duwé tujuan kanggo nunjukaké manawa penganten putra séhat lan slamet uga wis mantep arep nikahi putriné.
#Tantingan yaiku nakokaké marang pengantin putri babagan kemantepan atiné kang arep nikah.
#Catur Wedha yaiku wejangan saka bapak mertua kanggo penganten putra. Catur wedha iki isiné papat pedoman urip, supaya kanggo sangu penganten anggoné omah-omah.
#Wilujeng Majemukan yaiku silaturahmi kulawarga penganten putra uga penganten putri. Iki duwé makna kulawarga wis mantep anggonené besanan. Banjur ibu penganten putri awèh angsul-angsul kang wujudé panganan.

## Cathetan sikil
Arkia Israel Airlines

**Arkia Israèl Airlines** (, ), racaké cukup ingaran **Arkia** ya iku maskapé penerbangan kang duwé kantor punjer ing Papan Anggegana Dov ing Tel Aviv, Israèl. Maskapé iki wujud kang gedhé dhéwé kapindho ing Israèl kanti ngoperasikaké penerbangan kanti jadwal domestik lan internasional bebarengan karo penerbangan charter tumuju destinasi ing Éropa Barat lan wewengkon Mediterania. Arkia uga ngoperasikake sejumlah penerbangan sak jaba papan anggegana Papan Anggegana Tel Aviv-Sde Dov, Eilat, lan Papan Anggegana Internasional Ovda.
## Sajarah 
[left|thumb|Arkia [De Havilland Canada Dash 7 parkir di Papan Anggegana Eilat, Israèl. (2003)]]
180px|thumb|Arkia ngoprasikake hèlikopter sipil Israèl kapisan. Oktober, 1959
[thumb|Arkia [Boeing 757|Boeing 757-300 lepas landas saka Papan Anggegana Munich, Jerman. (2005)]]
[thumb|Arkia [ATR 72-500 parkir ing Papan Anggegana Eilat, Israèl. (2003)]]

thumb|Arkia ATR 72-500 muat penumpang ing Papan Anggegana Internasional Ben Gurion, Israèl. (2007)

Arkia didegake ing taun 1949 minangka **Israèl Inland Airlines** waktu iku ana kebutuhan kang dhuwur ngenani maskapé penerbangan lokal kanggo ngubungake Tel Aviv karo pira-pira wewengkon ing nagara anyar Israèl, mligi karo Eilat, Kota pelabuhan wigati Israèl ing Teluk Aqaba. Penerbangan dimulai ing taun 1950 kanti pesawat De Havilland DH.89, dipeloni déning Douglas DC-3, kang ngubungake kutha gedhé Israèl saka Rosh Pina ing lor tumuju pelabuhan Eilat ing kidul. ing wulan Juli 2007, dingertèni maskapé berencana ngambakake penerbangan kanti jadwale tumuju New York City lan Bangkok, lang wektu iki dilayani sajrone penerbangan charter. luwih lanjut, ing awal taun 2008, sawisé Kementerian Pariwisata Israèl mbukak pasar penerbangan, maskapé ngajokake permohonan ijin kanggo penerbangan kanti jadwal tumuju Barcelona, Berlin, Moskow, lan Paris. Lisensi tumuju Paris diwènèhake ing wulan Fèbruari 2008, lan maskapé ngumumkake bakal mènèhi layanan kelas ékonomi lan bisnis kanggo rute mau. ing waktu mau, maskapé uga ngumumake bakal nambah 2 pesawat Boeing 737 sajrone wektu 2 taun, ditambah 4 pesawat Boeing 787 Dreamliner.

## Destinasi 
Arkia Israèl Airlines nglayani 17 kutha di 13 nagara kang  béda. Arkia duwé 3 destinasi domestik lan 14 destinasi internasional.

## Armada 
Armada Arkia Israèl Airlines kasusun saka pesawat kaya mengkene sajrone konfigurasi kelas ékonomi (ing 10 Maret 2015):

### Pensiun 
* 1-de Havilland Canada Dash 7 (dibesituakake)
* 4-de Havilland Canada Dash 7 (didol ing Maret 2010)
* 1-Boeing 757-200 (didol)
* 1-Boeing 737-200 (kanggo latihan ing Papan Anggegana Internasional Ben Gurion)

## Insiden lan kecelakaan 
ing 28 November 2002, Arkia Israèl Airlines Penerbangan 582, salah siji Boeing 757-300, kaasil ngindari 2 rudal anti pesawat sak bibare lepas landas saka Papan Anggegana Internasional Moi di Mombasa, Kenya. Pesawat tetep nerusaké lelampahan lan ndarat kanti selamat ing Tel Aviv, Israèl. Insiden kadadéan sakiwa-tengené 20 menit sadurungé Pengeboman hotèl Kenya.

## Cathetan sikil 
## Pranala njaba 
* Arkia Israèl Airlines
Bangko, Rokan Hilir

**Bangko** ya iku sebuah kecamatan di Kabupatèn Rokan Hilir, Riau, Indonésia. Di kecamatan inilah terdapat kutha krajan Kabupatèn Rokan Hilir, ya iku Bagansiapiapi.

## Kalurahan/Désa 
Kacamatan iki duwé memiliki empat kalurahan, membentuk kutha Bagansiapiapi dan tiga belas désa. Berikut ini ya iku perinciannya: 	 

# Kalurahan Bagan Kota 	 
# Kalurahan Bagan Hulu 	 
# Kalurahan Bagan Barat 	 
# Kalurahan Bagan Timur 	 
# Désa Bagan Punak 	 
# Désa Bagan Jawa 	 
# Désa Parit Aman 	 
# Désa Labuhan Tangga Besar 	 
# Désa Labuhan Tangga Kecil 	 
# Désa Teluk Bano II 	 
# Désa Suak Temenggung 	 
# Désa Pedamaran 	 
# Désa Suak Air Hitam 	 
# Désa Sungai Besar 	 
# Désa Rokan Baru 	 
# Désa Labuhan Tangga Baru 	 
# Désa Pekaitan
Kecapi (woh)

**Kecapi**, **sentul** utawa **ketuat** yaiku jeneng salah sawijing wit kang ngasilaké woh kang jenenge uga kecapi. jeneng-jeneng liyané ing antarané yaiku *kechapi* (Mal.), *sentol*, *santol* utawa *wild mangosteen* (Ingg.), *santor* (Fil.) lan liya liyané. jeneng elmiahe yaiku *Sandoricum koetjape* (Burm.f.) Merr.
Kemang

**Kemang** ya iku wit woh-wohan sajinis pelem kanthi ambu kang mbangeti lan rasa kang kecut legi. woh iki dianggep duwé kerabat lan dianggep padha karo binjai. nanging pakar-pakar nyaranake supaya dipisahake dadi jinis dhéwé, *Mangifera kemanga*.

Kemang uga dikenal kanthi jeneng liya ya iku *palong* (basa Kutai, Kaltim).

## morfologi 
wit kemang duwé ciri-ciri kang padha karo wit pakel. bedane ing antarané godhong wit kemang gagange cendhek utawa bisa diarani ora duwé gagang lan pinggiran godhonge sempit. Malai kembang kemang luwih dawa nganti watara 75&nbsp;cm, luwih arang, lan isi kembange luwih sithik. woh kemang kang mateng
wernane cokelat semu ijo tuwa lan bonggole benjol. béda karo pakel woh kemang kang enom wis bisa dipangan sanajan rasané kecut banget.

## cathetan sikil
Pakèl

thumb|Mangif foetid 080130-4201 tdp
**Pakèl** ya iku sawijining jinis wit woh-wohan kang isih duwé kerabat karo pelem. Woh pakèl karan uga **bacang**. jeneng liya saka pakèl ing antarané miturut dhaerahe ing antarané *limus* (Sd.), *asem hambawang* (Banjar), asem kopak, asem putar, asem payang (Samarinda). Disebut uga *macang* utawa *machang* (Malaysia), *maa chang, ma chae* utawa *ma mut* (Thailand), *la mot* (Myanmar),basa inggris karan *bachang* utawa *horse mango*. Minangka jeneng elmiahe ya iku *Mangifera foetida* Lour.

## Pratélan 
Dhuwur wité bisa nganti watara 10–30 m, kulit pangé klawu semu soklat, kasar lan pecah-pecah, godhongé wujud lanset, pucuké lancip. warna kembangé sumu biru ing malai. Wohe gedhé, wujudé bunder wujud endhog, daging wohé akèh seraté, rasané kecut semu legi nanging ambuné wangi, wijine gedhé. Pakèl énak dipangan langsung, digawé sirup, manisan, utawa rujak.

## Cathetan sikil
Fotografi dhigital

thumb|Kodhak digital merk Canon

**Fotografi digital**, walikané fotografi filem, ya iku fotografi kang migunakaké médhia rekam digital. Fotografi digital, iku béda karo fotografi filem kang migunakaké filem sing dadi médhia anggoné jupuk gambar, migunakaké sensor elektronik kanggo ngrekam gambar, nuli sawisé iku diolah supaya bisa disimpan kanthi wujud data biner. Bab iki ngèthok alur pengolahan gambar kang akèh, sadhurungè dicetak dadi gambar akir, lan bisa gawé sapa kang migunakaké supaya meruhi lan mbusak kasil gambar sing dijupuk nganggo kodhak mula salahé bisa ditilik wiwitan.

Ora ana kang luwih becik watarané kodhak digital lan filem, amarga sakloron duwé *karakteristik* kang béda-béda. Ana fotografer luwih milih nganggo kodhak digital amarga sipaté kang luwih gampang/praktis lan luwes. Nanging ana uga sing tetep milih mugunakaké kodhak filem amarga kualitasé luwih apik. Nanging batas iki tambah gawé bingung amarga anané *perbaikan* kualitas kang ana ing sensor digital, ning bab liya, perkembangan iki njalari akèh fasilitas kang ditambahaké maring kodhak digital mula sisih gampangé/kepraktisané ora adoh kasilé kaya kodhak filem. 
Teknologi kang *tumuwuh* dadi sebab anggoné kodhak digital *diimplementasi* mring piranti liya, kaya ta telepon seluler.
Batara Lubis

thumb|250 px|Batara Lubis

**Batara Lubis** (wiyos wonten ing Hutagodang, Mandailing Julu, Tapanuli Kidul, 2 Fèbruari 1927 - séda 1 Dhésèmber 1986 kanthi yuswa 59 taun) punika satunggaling pelukis saking Indonésia. Statusipun minangka keturunan saking Radja-Radja Hutanagodang Mandailing Julu paring prabawa dhateng gaya lukisanipun kanthi warna-warna ingkang kontras lan unik ing jamanipun. Kathah karyanipun ingkang nggambaraken pagesangan ing désa lan kagiyatan para warganipun. Batara Lubis punika putra saking Radja Djunjungan Lubis saha prunan (keponakan) jaler saking Basjrah Lubis. Batara Lubis ijrah saking Medan lajeng netep wonten ing Yogyakarta dumugi sédanipun. Nalika ing Yogyakarta, Batara Lubis ngangsu kawruh wonten ing Akademi Seni Rupa Indonésia lan celak kalhan tokoh=tokoh ing seni lukis kados ta Affandi, Soedarso, lan Hendra Gunawan.

## Karir 
Batara Lubis, putra angka kalih Raja Junjungan Lubis, mantan Gubernur Sumatra Utara kala punika ugi satunggaling pelukis ingkang naé maguru dhateng Wakidi, salah satunggaling pelukis naturalis kapisan ingkang kondhang ing Sumatra Barat. Ing wiwitan taun 1950, Batara Lubis dhateng Yogyakarta kanggé sinau ing ASRI (1952). Kajawi punika Batara Lubis ugi naté sinau dhateng Affandi, Hendra Gunawan, Sudarso, lan Trubus. Batara Lubis ugi kawéntar minangka salah satunggaling pelukis angkatan Sanggar Pelukis Rakyat, ingkang nalika taun 1960 sesarengan kaliyan Hendra Gunawan, Trubus, ugi seniman enèm sanèsipun damel monumèn Tugu Muda Semarang .

Ing taun 1956, Batara Lubis ngawontenaken paméran lukisan tunggalipun ingkang kapisan wonten ing Balai Budaya lajeng ngawontenaken paméran malih ing Yogyakarta, Medan, lan Jakarta. Paméran ingkang sesarengan punika antawisipun:
* Paméran Konferensi Bandung kanggé Asia - Afrika (1955),
* Paméran Karya Pelukis Muda Asia ing Tokyo, Jepang,
* Paméran Keliling seni lukis Indonésia ing Chekoslovakia, Ostenrik, lan Berlin, Jerman .
* Paméran Bienalle Seni Lukis Indonésia ing TIM antawisipun taun 1971 dumugi taun 1980-an.

## Karya Batara Lubis 
Corak Dekoratid lukisan-lukisan Batara Lubis ing wiwitanipun *merepresentasikan* objek-objek pérangan lingkungan ing Yogyakarta. Tuladhanipun *Gerobak Yogya* (1958) ingkang dipunkolèksi déning Présidhèn Kapisan Indonésia, Ir. Soekarno. Lajeng pindhah dhateng motif-motif ingkang sansaya celak ing tanah adat lan leluhuripun, kados ta lukisan *Perkawinan Adat Batak* (1972). Nanging pengamatan lan pelukisanipun tetep. Corak dekoratifipun boten naté ical saking gambaran langsung babagan pagesangan masarakat. Claire Holt wonten ing bukunipun *Art in Indonésia: Continues and Changes (Cornell University)*, nyantumaken peranan Batara Lubis wonten ing pangembangan seni lukis modern Indonésia saking génerasi kaping kalih.

## Ugi pirsani 
Pratélan Seniman Indonésia

## Cathetan suku
PT Pupuk Indonesia Holding Company

thumb|240px

**PT Pupuk Indonésia Holding Company (Persero)**, disingkat **PIHC**, wujud perusahaan induk kanggo badan usaha milik nagara sajeroning babagan pupuk ing Indonésia. Perusahaan iki mapan ing Jakarta. Perusahaan iki mbiyèn jenengé PT Pupuk Sriwidjaja (Persero) kang wujud perusahaan pupuk ing Palembang, Sumatera Selatan kang ganti jeneng andhedhasar Dudutan Mantri Hukum dan Hak Asasi Manusia Republik Indonesia No AHU-17695.AH.01.02.Tahun 2012.

## Sajarah 
PT Pupuk Indonésia Holding Company (Persero) diyasa kanti jeneng PT Pupuk Sriwidjaja (Persero) nalika tanggal 24 Dhésèmber 1959. Perusahaan iki diyasa kanggo dadi produsen pupuk urea ing Indonésia.

### Periode PT Pupuk Sriwidjaja (Persero) 
Nalika periode 1959-1997, perusahaan iki amung dadi produsen pupuk urea ing Indonésia kang sahamé diduwèni déning Pamaréntah. Anaging nalika pertengahan taun 1997, ya iku nalika tanggal 7 Agustus 1997, Pamaréntah kanthi ora langsung nunjuk PT Pupuk Sriwidjaja (Persero) dadi *holding company* utawa perusahaan induk/pengendali kanggo BUMN pupuk ing Indonésia. Hal iki ana sajeroning Peraturan Pamaréntah (PP) nomer 28 tanggal 7 Agustus 1997. Sajeroning PP iki Pamaréntah ngalihaké sekabehané saham kang diduwèni marang PT Pupuk Kalimantan Timur (Persero), PT Petrokimia Gresik (Persero), PT Pupuk Kujang (Persero) lan PT Pupuk Iskandar Muda kepada PT Pupuk Sriwidjaja (Persero).

Nalika taun 1998, PT Pupuk Sriwidjaja (Persero) nampa pengalihan saham Pamaréntah saka PT Mega Eltra (Persero).

Nalika taun 2010, PT Pupuk Sriwidjaja (Persero) merestrukrisasi kanti misahaké utawa *spin-off* PT Pupuk Sriwidjaja Palembang minangka unit produksi.

### Periode PT Pupuk Indonésia Holding Company (Persero) 
Nalika taun 2012, andhedhasar Dudutan Mantri Hukum lan Hak Asasi Manusia Republik Indonesia No AHU-17695.AH.01.02.Tahun 2012, PT Pupuk Sriwidjaja (Persero) ganti jeneng dadi PT Pupuk Indonésia Holding Company (Persero) kanti nglakokaké owah-owahan Anggaran Dasar perusahaan.

## Anak Perusahaan 
Produsen pupuk:
# PT Pupuk Sriwidjaja Palembang  (99,9%).
# Hengam Petrochemical Company (50%).

Non-produsen pupuk:
# PT Mega Eltra  (96,7%) ing Jakarta, bergerak sajrone babagan usaha perdagangan umum.
# PT Rekayasa Industri (90,6%) ing Jakarta, bergerak sajrone penyediaan jasa *engineering*, *procure­ment* & *construction* (EPC).

center|600px

## Uga delengen 
* Pupuk Sriwijaya
* Petrokimia Gresik
* Pupuk Kalimantan Timur

## Cathetan sikil 
## Pranala njaba 
* Website resmi Pupuk Indonésia
* Wesbite Pupuk Indonésia di situs web Kementerian BUMN
Kartika Affandi

thumb|250 px|Kartika Affandi

**Kartika Affandi** (wiyos wonten ing Jakarta, 27 November 1934) punika pelukis Indonésia, putri saking pelukis ingkang kawéntar inggih punika Affandi kaliyan garwanipun, Maryati .

## Pendidikan 
* Taman Dewasa, Taman Siswa
* Tagore University Santiniketan, India (1950)
* Polytechnic School of Art, London (1952)
* Job Training kanggé Management Gallery ing Washington DC, USA (1967)
* Workshop wonten Graphik Center Frans Maseriel ing Kasterlee, Bèlgi (1977)
* Akademi Seni Rupa Jurusan Tehnik Pengawetan lan Restorasi Benda-benda Kesenian ing Vienna, Ostenrik (1980-1983)
* *ICCROM International Center of the Preservation and the Restoration of Cultural Property*, Roma, Italia (1984) 

## Penghargaan 
* Beasiswa saking pamaréntah Prancis kanggé dugi dhateng papan-papan kesenian ing Paris (1968),
* *Gold Medal* saking *Academica Italia Salsamoggiere* (1980), *Honorary Degree* minangka maéstro ing Pittura (1982)
* *AUREA Gold Medal* saking *The International Parliament for Security and Peace*, USA (1983), Beasiswa saking ICCROM kanggé mubengi Italia (1984),
* *Master of Painter* saking *Youth of Asian Artist Workshop* (1985), *Outstanding Artist* saking *Mills College* ing Oakland, California (1991) 

## Karir 
Kartika Affandi wiwit sinau nglukis taun 1958 saking bapakipun, Affandi. Nanging nglukis kanthi tememen punika wiwit kapurwakani kaliyan Sapto Hudoyo lan pikantuk laré cacah 8. Sasampunipun sadar, bilih fungsi wanita punika boten namung dados ibu ingkang trus wiyosaken laré nanging wonten kathah malih ingkang saged dipunlairaken kados ngèlmu utawi karya-karya seni sanèsipun. Ing taun 1957 punika kapisan paméran sesarengan kaliyan pelukis wanita ing Yogyakarta. Déné ing taun 1958 ngawontenaken paméran sareng muteri nagara-nagara sosialis .

Nalika taun 1964, Kartika Affandi ndhèrèk paméran sareng ing *Museum Modern of Art*, Rio De Janeiro, Brazil. Ing taun 1967, mbiyantu Affandi damel lukisan dinding (Fresco) ing *East West Center University of Hawaii*, USA. Lajeng ing taun 1977, Kartika Affandi dados kurator wonten ing Musiyum Affandi dumugi sapunika.

* 1969, Kartika Affandi damel pameran tunggal kapisan ing Jakarta dipunlajengaken saben taun punika ngawontenaken pameran ing kutha-kutha ageng Indonésia.
* Taun 1970 pameran ing Thailand lan Walanda.
* Taun 1971 pameran ing *Samart Art Gallery*, Kuala Lumpur, Malaysia-*Malay Art Gallery*, Singapura.
* Taun 1972 pameran ing *Palazzo delle Esposizioni*, Roma
* Taun 1973, pameran ing *Palais de Beaux-Arts Bruselles*, Bèlgi lan Benrahter Orangerie, Dusseldorf, Jerman

## Ugi pirsani 
Pratélan Seniman Indonésia

## Cathetan suku
Dolorosa Sinaga

thumb|250 px|Dolorosa Sinaga

**Dolorosa Sinaga** (wiyos wonten ing Siboga, Sumatra Utara, 31 Oktober 1953) punika satunggaling pematung Indonésia .

## Pendidikan 
Béda kaliyan kekajengan tiyang sepuhipun Dolorosa Sinaga lajeng dados seniman.  Seni patung punika dados pilihanipun Dolorosa Sinaga. Kawigatosan Dolorosa dhateng seni patung sampun katingal nalika Dolorosa ndhèrèk pendidikan seni rupa (seni patung) ing Institut Kesenian Jakarta (IKJ). Kanggé mangertos langkung kathha babagan seni mau, Dolorosa Sinaga nglajengaken pendidikanipun ing St. Martins's School of Art ing London, Inggris. Lajeng nambah kawruh ing Karnarija Lubliyana, Yugoslavia, ugi wonten ing Piero's Art Foundry Berkeley, Amérikah Sarékat .

Anggènipun nggeluti seni patung, Dolorosa sampun nglampahi 15 taun, lan 10 taun pungkasan médhia patungipun pindhah dhateng perunggu amargi perunggu mau gadhah kualitas kanthi lumah ingkang mengkilat. Wonten ing perunggu kasimpen karakter wanita lan ing pérangan sanès perunggu punika gadhah kekuwatan lan ketahanan kados priyantun jaler. Awit saking punika saged dipunpendhet dudutan bilih karakter perunggu punika wonten kalih karakter ingkang kosok balèn nanging boten saged kapisah .

## Karya 
Nalika dados pematung punika sampun ngasilaken karya-karya ageng kados ta *Gate of Harmony* ing Kuala Lumpur, Malausia lan *The Crisis* ingkang dipundamel ing taun 1998 wonten ing Kutha Hue, Vietnam. Pakaryan punika dipunlampahi nalika Dolorosa Sinaga pikantuk kapitadosan kanggé dados sesulih utawi makili Indonésia wonten ing *Asean Sculpture Symposium* ing taun 1987. Kajawi punika Dolorosa Sinaga ugi damel monumen ''Semangat Angkatan'gg* ingkang dipunpajang wonten ing bilangan Kuningan, Jalan Rasuna Said, Jakarta Selatan. Ugi Dolorosa sampun damel rencama èlemen estetika kanggé Bandar Kota Kemayoran, Jakarta.

Dolorosa dipunbiyantu kaliyan 15 karyawan ngrancang pedamelan piala lan tropi. Piala rancanganipun ing antawisipun kanggé penghargaan *Yap Thiam Hien*, *Kridha Wanadya Tahama*. Anugrah Mantri Nagara Urusan Peranan Wanita kanggé almarhum Ny. Tien Soeharto lan tropi kagiyatan budaya *Jakarta International Women's Festival*.

Dolorosa Sinaga punika sakedhik saking priyantun èstri pematung Indonésia ingkang boten namung makarya kanthi pokok kaum marjinal, nanging ndhèrèk mandhap langsung dhateng lapangan kanggé damel saé menapa ingkang dipun*marjinal*aken punika. Tuladhanipun kanthi damel Yayasan Tanak kanggé mbiyantu lan ngembangaken pendidikan laré-laré ingakang terlantar, ndhèrèk *The National Commission of Human Rights for Women Crisis Center*, lan damel Media Kerja Budaya, ngawontenaken pirembagan budaya uga pagelaran teater gratis.

## Penghargaan 
* Citra Adhikarya Budaya
* *Visual Arts Award'' (2011)

## Ugi pirsani 
Pratélan Seniman Indonésia

## Cathetan suku
Jambu mawar

**Jambu mawar** alias **Klampok arum** (*jambu kraton*) ya iku anggota suku jambu-jambuan utawa Myrtaceae kang asalé saka Asia Tenggara, khususé ing wewengkon Malesia. dijenengi jambu mawar amarga woh jambu iki duwé aroma wangi wujud kembang mawar.

jeneng-jeneng laladane ing antarané *jambee iye mawar* (Ac.), *kalampok aeng mawar* (Md.), *nyambu ermawa* (Bl.), *kembes mawar, kembes Walanda, kumpasa im baranda* (Sulut), *jambu jene mawara* (Mak.), *jambu mawaro, kupo mawar, kuputol mawar, gora mawar* (aneka basa ing Maluku).

jambu mawar uga karan *chomphu namdokmai* (Thai), *cham’-puu* (Kamboja), *tampoy* (Filipina), *rose apple* utawa *Malabar plum* (Ingg.). jeneng elmiahe ya iku *Syzygium jambos*.

## Habitat 
Jambu mawar bisa urip ing macem macem tipe kaanan lemah. Wit jambu mawar bisa urip subur lan ngasilaké woh wiwit saka wit kang urip ing laladan pinggiran pasisir nganti laladan kang dhuwure nganti 1.200 mèter dpl. Wit jambu mawar apik urip ing laladan kang duwé iklim teles, nanging bisa uga urip ing laladan kang iklime garing.

## Cathetan sikil 
## Pranala njaba 
* *Sorting Syzygium names*, Multilingual Multiscript Plant Name Database.
* Invasive species
Wong Talang Mamak

thumb|Suku Talang Mamak

**Tiyang Talang Mamak** minangka sekumpulan masarakat ingkang terasing lan gesangipun taksih kanthi cara ingkang tradhisional ing Kali Indragiri, Provinsi Riau, Indonesia.

Wonten ing kelompok masarakat punika wonten sub kelompok ingkang dipunsebut kanthi *suku*, lajeng kapérang malih wonten ing salebeting *tobo* lan unit ingkang paling alit dipunsebut kanthi *hinduk* utawi *perut* utawi dipunsebut ugi *puak anak*.

Kelompok masarakat punika kagolong Proto Melayu (Melayu Tua) ingkang minangka suku asli Indragiri Hulu kanthi sebutan ”Suku Tuha” ingkang ateges suku kapisanan ingkang rawuh lan langkung gadhah hak saking sumber daya alam ing Indragiri Hulu. Kajawi punika ugi, kalebet Melayu Tua.

## Basa 
Masarakat Talang Mamak wonten ing wawan guneman saben dinten migunakaken basa ingkang dipunsebut kanthi Basa Talang Mamak, éwadéné wonten ing pirembagan kaliyan pihak ing njawi komunitas, limrahipun migunakaken Basa Melayu. Wonten ing kosakata Basa Talang Mamak punika wontenpangaruh saking Basa Minang lan Basa Melayu.

## Pemukiman 
Suku Talang Mamak piyambak kasebar ing kacamatan:
# Batang Gansal, Indragiri Hulu, Riau
# Batang Cenaku, Indragiri Hulu, Riau
# Kelayang, Indragiri Hulu, Riau
# Rengat Barat, Indragiri Hulu, Riau
# Rakit Kulim, Indragiri Hulu, Riau
# Sumay, Tebo, Jambi: Dusun Semarantihan Désa Suo-suo

### Dusun Tuo Datai 
#### Kasil Kebon 
Limrahipun wonten ing dinten tartamtu, Suku Talang Mamak badhé mandhap ing désa caketipun, Keritang utawi Siberida. Ancasipun dedagangan kasil kebun utawi kasil alas ingkang badhé dipun-ginakaken saperlu nyekapi kabetahan.

### Penduduk 
Sapunika, total penduduk Talang Mamak saking Lubuk Tebrau dumugi Melenai cacahipun 265 jiwa. Gangsal dasa persèn jiwa antawisipun, sampun saged migunakaken swantenipun ing pemilihan Présidhèn lan pemilihan Bupati.

#### Agama 
Sapérangan ageng masarakat Talang Mamak mitadosi kekiyatan-kekiyatan gaib ing benda-benda ingkang wonten ing sakitaripun (animisme). SAperangan kepala kulawarga mlebet Islam. Piyambakipun ngakuni bilih Islam minangka agamanipun, nanging kanggé ngibadah namung lésan kemawon.

## Cathetan suku
Wong Tidung

thumb|Suku Tidung

**Suku Tidung ** minangka suku ingkang tanah asalipun dumunung ing bagéyang lèr Kalimantan Timur. Suku punika ugi minangka anak nagari ing Sabah, saéngga minangka suku bangsa ingkang wonten ing Indonésia ugi ing Malaysia (nagari Sabah). Suku Tidung wiwitan gadhah sawijining kraton ingkang dipunwastani Karajan Tidung. Nanging pungaksanipun cures amargi wontenipun pulitik adu domba saking Walanda.

## Basa Tidung 
Basa Tidung dhialèk Tarakan minangka basa Tidung ingkang pertengahan amargi dipunmangertosi déning sadaya warga suku Tidung. Sapérangan tembung basa Tidung taksih gadhah kesamaan kaliyan basa Kalimantan sanèsipun. Kemungkinan suku Tidung taksih kerabat kaliyan suku Dayak rumpun Murut (suku-suku Dayak ingkang wonten ing Sabah). Amargi suku Tidung agama Islam lan ngembangaken krajan Islam saéngga boten dipunanggep minangka suku Dayak, nanging dpungolongaken suku ingkang berbudaya Malayu (ukum adat Malayu) kados ta suku Banjar, suku Kutai, lan suku Pasir.

### Basa Tidung 
Basa Tidung kalebet ing "Kelompok Basa Tidung" salah satunggal péranganing Kelompok Basa Dayak Murut.

Kelompok Basa Tidung:
# Basa Tidung (tid)
# Basa Bulungan (blj)
# Basa Kalabakan (kve)
# Basa Murut Sembakung (sbr)
# Basa Murut Serudung (srk)

Persamaan kosakata basa Tidung kaliyan basa-basa Kalimantan sanèsipun, kados ta:
* *matonandow* wonten ing basa Tidung sama kaliyan *matanandau* (basa Ngaju) tegesipun srengéngé.
* *bubuan* wonten ing basa Tidung sama kaliyan *bubuhan* (basa Banjar) tegesipun kulawarga, kerabat.
* *taka* wonten ing basa Tidung sama kaliyan *takam* (basa Maanyan), ''ta'am* (basa Abal), *taka'' (basa Pasir) tegesipun kita.

## Wewengkon penutur Basa Tidung 
Penutur Basa Tidung limrahipun dumunung ing wewengkon Kalimantan timur lan sabah malaysia.
Saking 13 Kabupatèn lan kutha ingkang wonten ing provinsi kalimantan timur punika. Penutur Basa Tidung wonten ugi ing pitung Kabupatèn ing kalimantan timur lan tigang kutha ing nagari sabah. Sedasa laladan mau inggih punika,Kota Tarakan, Kab. Malinau, Kab. Bulungan, Kab. Nunukan, Kab. Tana Tidung, Kab. Berau, Kab. Kutai Kartanagara, Kota Tawau, Kota Sandakan lan Kota Lahad Datu.

## Cathetan suku 
## Pranala njaba 
*  Suku Tidung di Tawau, Sabah 
* Basa Tidung
Wong Ternaté

thumb|Pulo Ternate, minangka papan dunungipun Suku Ternate

**Suku Ternate** kanthi populasi 50.000 jiwa dumunung wonten ing Pulo Ternate. Pulo punika kalebet ing wewengkon provinsi Maluku Utara kanthi kutha krajanipun Kota Ternate. Kajawi dumunung ing pulo asalipun, tiyang Ternate ugi dumunung ing laladan sanès, kados ta wonten ing pulo Bacan lan pulo Obi ingkang kalebet ing wewengkon kabupatèn Halmahera Tengah, sarta wewengkon sanès ing lebet lan njawi Provinsi Maluku Utara.

## Basa Ternate 
Tiyang Ternate gadhah basa piyambak, inggih punika basa Ternate. Para ahli gadhah pamanggih bilih basa punika kalebet ing rumpun basa Halmahera Utara, ingkang minangka kelompok basa non-Austronesia. Basa Ternate kathah maringi prabawa basa Melayu Maluku Utara, basa Malayu ing Tidore lan basa Malayu ing Tanah Minahasa (Manado).
Tembung-tembung wonten ing basa Melayu Maluku Utara kados ta: ngoni, ngana lsp, kapendhet saking basa Ternate

## Mata Pencaharian 
Mata pencaharian tiyang Ternate dados wong tani lan warigaluh. Wonten ing babagan tetanen sami nanem pantun, sayur, kacang-kacangan, tela, lan pala pendhem sanèsipun. Taneman keras ingkang dipunusahakaken inggih punika cengkeh, klapa lan pala. Cengkeh minangka taneman bumbon crakèn ingkang sampun gadhah sajarah ingkang dangu wonten ing Ternate. Cengkeh minangka daya tarik ingkang ngundang rawuhipun bangsa Éropah ing laladan punika. Kajawi punika, tiyang-tiyang Ternate ugi misuwur minangka pelaut-pelaut ingkang ulung.

## Pola Pemukiman 
Pemukiman penduduk limrahipun jejer wonten ing garis pasisir. Griya-griyanipun dipunbangung ing pinggir margi-margi lan sejajar kaliyan garis pasisir ing laladan perkotaan. Struktur bangunanipun manéka jinis sami kaliyan gaya para pendatang saking njawi Halmahera ing pedesaan. Wonten ing pedesaan, griya-griya penduduk kadamel saking suket ilalang.

## Cathetan suku
Gregorius Sidharta

thumb|250 px|Gregorius Sidharta

**Gregorius Sidharta** kanthi nama jangkepipun **Gregorius Sidharta Soegija** (wiyos wonten ing Yogyakarta, 30 November 1932-séda wonten ing Sala, 5 Oktober 2006 kanthi yuswa 74 taun)   punika satunggaling pematung saking Indonésia ingkang kawéntar saha dados  tokoh pembaru ing seni rupa mliginipun seni patung .

## Karir 
Gregorius Sidharta punika putra kaping tiga saking satunggal welas tunggalipun saking bapak-ibu ingkang dados seniman ugi. Bapakipun, Bernardius Soegija (séda taun 1950), lan ibunipun Claudia Soemirah (séda taun 1985) nggesangaken peka dhateng èstetik laré-larénipun kaliyan lingkungan kulawarga ingkang remen musik klasik Barat lan Jawa ugi manéka kagiyatan seni sanèsipun. Laré-laré ingkang kawéntar punika kados ta Ignatius Gardono ingkang kondhang minangka pangecor patung Tugu Selamat Datang, karya Eddy Sunarso ing Bunderan HI Jakarta. Lajeng wonten Paul Gutama ingkang sapunika netep wonten ing Berlin.

Gregorius Sidharta sinau nglukis dhateng Hendra Gunawan lan Trubus ing Sanggar Pelukis Rakyat ing kiwa-tengené taun 1950 lajeng mlebet Akademi Seni Rupa Indonésia (ASRI). Sidharta dipunanggep kebarat-baratan ingkang wonten *konstelasi pulitik* kala punika saged gadhah implikasi ingkang serius. Ing taun 1950, Sidharta dipunkintun déning misi gréja Katulik kanggé sinau ing Walanda. Kondur malih dhateng Yogyakarta sasampunipun sinau ing Jan van Eijk Academie voor Beeldende Kunst ing Maastricht kanthi wekdal tigang taun.

Ing taun 1965, Sidharta dipuntarik dhateng  Bandung déning pelukis lan pematung But Muchtar kanggé mulang ing Jurusan Seni Rupa ITB. Kawontenanipun Sidharta ing Bandung ugi damel cethaning béda antawisipun Bandung lan Yogyakarta. Lajeng Sidharta kondur dhateng Yogyakarta sasampunipun pensiun saking ITB.

## Pendidikan 
* Akademi Seni Rupa Indonésia (ASRI), Yogyakarta (1950-1953),
* Jan Van Eijk Academie voor Beeldende Kunst, Maastricht, Walanda (1953-1957),
* Jurusan Seni Patung ITB (1965) 

## Ugi pirsani 
Pratélan Seniman Indonésia

## Cathetan suku
Wong Toraja

thumb|Tiyang Toraja

**Tiyang Toraja** inggih punika bangsa ingkang dumunung ing pagunungan pérangan lèr Sulawesi Kidul, Indonésia. Populasinipun dipunprakirakaken antawis 1 juta jiwa, kanthi 500.000 antawisipun taksih dumunung ing Kabupatèn Tana Toraja, Kabupatèn Toraja Utara, lan Kabupatèn Mamasa. Suku Toraja misuwur amargi ritual pemakaman, griya adat tongkonan lan ukiran kayunipun. Ritual pemakaman Toraja minangka prastawa sosial ingkang wigati, limrahipun dipunrawuhi déning atusan tiyang lan kalangsungaken pirang-pirang dinten.

Sadèrèngipun abad ke-20, suku Toraja dumunung ing désa-désa otonom. Suku punika taksih nganut animisme lan dèrèng kasenggol déning dunya njawi. Nalika wiwitan taun 1900-an, misionaris Walanda rwauh lan nyebaraken agama Kristen. Sasampunipun samsaya kabikak tumrap dunya njawi ing taun 1970-an, kabupatèn Tana Toraja dados lambang pariwisata Indonésia. Tana Toraja dipunmanfaataken déning pengembang pariwisata lan dipunsinaoni déning antropolog. Masarakat Toraja wiwit taun 1990-an ngalami transformasi budaya, saking masarakat kepercayaan tradhisional lan agraris, dados masarakat ingkang mayoritas agama Kristen lan ngandelaken sèktor pariwisata ingkang terus mundhak.

## Identitas ètnis 
Suku Toraja gadhah sakedhik pamanggih kanthi jelas babagan dhiri pribadinipun minangka sawijining golongan ètnis sadèrèngipun abad ke-20. Saederengipun penjajahan Walanda lan mangsa pengkristenan, suku Toraja, ingkang dumunung ing laladan dataran tinggi, dipunkenali dhedhasar désanipun, lan boten gadhah pamanggih minangka golongan ingkang sami. Ewadene ritual-ritual nyiptakaken gayutan antawisipun désa-désa, wonten kathah keragaman wonten dhialèk, hierarki sosial, lan manéka praktik ritual ing kawasan dataran tinggi Sulawesi. "Toraja" (saking basa pasisir *ke*, ingkang ateges tiyang, lan *Riaja*, dataran tinggi) pisanan dipun-ginakaken minangka sebutan penduduk dataran cendhèk kanggé penduduk dataran tinggi.

## Cathetan suku 
## Pranala njaba 
* Situs resmi pamaréntah Kabupatèn Tana Toraja 
* Informasi Budaya Toraja
* Galeria foto Tana Toraja
* Situs berisi informasi mengenai Tana Toraja
Lee Man Fong

thumb|250 px|Lee Man Fong

**Lee Man Fong** (wiyos wonten ing Guangdong, Cina, 14 November 1913-séda ing taun 1988) punika satunggaling tokoh seni lukis Jakarta ingkang naté dados pelukis ing Astana Nagara  sesarengan kaliyan Lim Wasim lan Dullah nalika masa papréntahan kapresidenan Soekarno .

## Karir 
Nalika umur 3 taun Lee Man Fong dipunbeta kaliyan bapakipun ingkang dados penyadé dhateng Singapura. Wonten ing Singapura Lee Man Fong dipundidik wonten ing sekolah Cina Inggris dumugi taun 1929 nalika bapakipun séda. Ing taun 1932  Lee Man Fong tindak dhateng Indonésia, makarya ing Jakarta minangka éditor seni satunggaling majalah Cina. Lajeng makarya dados désainer ing pérangan percetakan lan firma panerbit Kolfand Company .

Kalih taun salajengipun damel agèn adventensi lan nyambut damel dados seniman komersial. Taun 1949 pamaréntah Walanda paring anungrah béasiswa Malino dhateng Lee Man Fong 3 taun kanggé sinau ing Walanda lan kondur malih dhateng Indonésia taun 1952. Lajeng nyambut damel dados èditor seni ing Nanyang Post, satunggaling majalah mawi gambar ingkang terbit ing Jakarta. Lee Man Fong ing taun 1955 damel Asosiasi Seniman Yin Hua minangka ketuanipun  .

Taun 1956, Lee Man Fong mimpin rombongan Yin Hua dhateng Tiongkok. Taun 1961 dados pelukis astana déné Lim Wasim dados asistenipun. Soekaro lan Ratna Sari Dewi ingkang remen dhateng seni lukis saéngga paring dampak dhateng Lee Man Fong. Ing taun 1964, Ratna Sari Dewi kasil nglampahi hobi ing Jepang saéngga sapérangan kolèksi Soekarno ingkang dipundamel buku dipuncetak ing Jepang, Percetakan Toppan, Tokyo. Buku punika dipunsusun déning Lee Man Fong kanthi kualifikasi cétak ingkang caket kaliyan sampurna .

## Ugi pirsani 
Pratélan Seniman Indonésia

## Cathetan suku
Tiyang Cinten Parit

thumb|Laladan Pecinan ing Banjarmasin

**Tiyang Cinten Parit** inggih punika sawijining komunitas suku Tionghoa-Indonésia ingkang dumunung ing laladan Kali Parit ing Pelaihari, Tanah Laut, Kalimantan Selatan. Sebutan Cina Parit punika ugi biyasa dipuntujukaken dhumateng para pekerja imigran penambangan timah ingkang dhateng ing pulo Bangka lan Pulo Belitung. Penamaan tiyang Cina Parit (Chinese Parit) dipun-ginakaken kanthi resmi minangka salah satunggaling golongan étnik ingkang dumunung Kalimantan Selatan miturut Museum Lambung Mangkurat (Museum Laladan Kalimantan selatan), amargi wiwit awal dhatengipun ing laladan punika tiyang Tionghoa dipunsebut minangka 'Urang Cina' wonten ing basa Banjar. Tiyang-tiyang Cina Parit punika dipundhatengaken kanthi langsung saking Tiongkok déning Alexander Hare, komisioner residen Inggris kanggé Kalimantan antawis taun 1812.

## Tiyang Tionghoa ing Kalimantan Selatan 
Tiyang Tionghoa sampun rawuh ing Kalimantan Selatan nalika abad kaping 14 (Hikayat Banjar). Kronik Cina Sajarah Dinasti Ming, nyathett kunjungan pedagang-pedagang Tionghoa nalika jaman jumenengipun Sultan Hidayatullah (ratu Banjar muslim kaping tiga). Ing Banjarmasin, suku Tionghoa papan dunungipun ing sawijining kawasan ingkang dipunsebut 'Pacinan' (Chinezen Camp). Déné istilah Tiyang Tionghoa Parit boten naté dipun-ginakaken sadèrèngipun lan minangka istilah ingkang boten kaloka minangka sawijining golongan etnik ing Kalimantan Selatan. Penamaan Tiyang Cina sampun lajim dipun-ginakaken ing Kalimantan limrahipun, lan sanès sawijining ingkang dipunmaksudaken minangka "penghinaan", nanging namung minangka penamaan etnik ingkang sampun dipun-ginakaken wiwit dangu ing laladan punika. Kawontenan komunitas tiyang Cina Parit ugi saged makili kawontenanipun suku Tionghoa sadayanipun ingkang wonten ing Kalimantan Selatan limrahipun. Ing cathetan déning pamaréntah kolonial Indhiya Nèderlan taun 1895, jumlah suku Tionghoa ingkang dumunung ing *Zuider en Ooster Afdeeling van Borneo* (Kalimantan selatan-Kalimantan tengah-Kalimantan timur) cacahipun sadaya wonten 4.525 jiwa (ingkang kakung 2.829). Wiwit jaman rumiyin jumlah populasi ing katiga provinsi mau relatif sakedhik manawi kabanhingaken kaliyan laladan sanès-sanèsipun ing Borneo inggih punika Kalimantan barat, Sarawak lan Sabah ingkang cacahipun suku Tionghoanipun dumugi 40% saking populasi penduduk laladan-laladan mau. Ing Kalimantan tengah, Kalimantan selatan lan Kalimantan timur, suku Tionghoa boten kalebet ing wolung etnik paling ageng miturut sensus taun 2000 ing piyambak-piyambak provinsi mau.

## Cathetan suku 
* P. Nas, Martien de Vletter, Masa lalu dalam masa kini: arsitektur di Indonésia, PT Gramedia Pustaka Utama, 2009, ISBN 979-22-4382-8, 9789792243826
TAROM

**TAROM-Romanian Air Transport**, lumrahé mung ingaran kanthi jeneng cekakan **TAROM**, iku maskapé pamaburan nasional lan maskapé pamaburan tuwa dhéwé sing isih operasi ing Rumania. Jeneng mèrek ***TAROM*** iku akronim saka  (Romanian Air Transport). Kantor punjer dumunung ing terminal pambudhalan internasional Papan Anggegana Internasional Henri Coandă (sadurungé kaloka minangka papan anggegana Otopeni) ing Otopeni, cedhak Bucharest. Basis mligi ya iku ing Papan Anggegana Internasional Henri Coandă.

### Perjanjian Codeshare 
TAROM duwé prejanjèn codeshare karo maskapé antarané:

## Armada 
[thumb|[Airbus A310-300, satu-satunya pesawat berbadan lebar dalam armada]]
[thumb|[Boeing 737-300 dalam corak terbaru]]
Armada TAROM terdiri dari pesawat sebagai berikut (padha 26 Juli 2010):

### Armada pènsiyun 
* Boeing 737-300
* Boeing 737-500
* ATR 42-300
* DC-10 (Disewakan)
* Ilyushin Il-62
* BAC One-Eleven
* ROMBAC 1-11
* Ilyushin Il-18

* Tupolev Tu-154
* Antonov An-24
* Boeing 707
* Ilyushin Il-14
* Lisunov Li-2
* Mil Mi-4
* Antonov An-2

## Réferènsi 
## Pranala njaba 
* Situs web resmi TAROM
*  Situs web resmi berbasa Rumania
A. Riyanto

**Aloysius Riyanto** (wiyos wonten ing Surakarta, 23 November 1943 -séda ing Jakarta, 17 Juni 1994 kanthi yuswa 50 taun) punika satunggaling penyanyi lan komposer Indonésia. Wonten ing indhustri musik langkung kawéntar kanthi nama **A. Riyanto** utawi **Kelik** .

Aloysius Riyanto punika putra kaping 4 saking 9 sadulur. Bapakipun R. Daljono punika guru SGA lan dhosèn téyori musik wonten Akademi Musik ing Yogyakarta. Sasampunipun ngrekam lagu-lagunipun kaliyan penyanyi Tety Kadi ing Remaco taun 1967, Aloysius Riyanto damel band *4 nada* nanging sekawan taun salajengipun band punika bubar. Lajeng Aloysius Riyanto damel *Favourites Group* kanthi komposisi Mus Mulyadi, Tommy, Harry Tos, lan Is Hariyanto.

## Pendidikan 
* SD Van Lith di Jakarta (1951),
* SD Pangudi Luhur Yogyakarta (1955),
* SMP Pangudi Luhur Yogyakarta (1958),
* SMA Kolese de Brito Yogyakarta (1961),
* Fakultas Teknik Arsitektur Universitas Parahyangan, Bandung (1961-1963) ,

## Karir 
* Pimpinan Home Band 4 Nada ing PT. Remaco Jakarta (1969-1972),
* Supervisor Favourites Group PT. Tangan Mas (Golden Hand) ing Jakarta (1973-1975),
* Music Supervisor PT. Musica Studio Jakarta (1976-1978),
* Présidhèn Komisaris PT. Nada Sound Jakarta (1975),
* Pimpinan umum Artis-artis Rekaman Indonésia 

## Penghargaan 
* Kayakeum Award di Festival Lagu Pop ing Seoul, Koréa Kidul (1978),
* Anugerah Bhakti Musik Indonésia saking PAPPRI (2012)
 
## Diskografi 
* *Rek Ayo Rek* lagu pop keroncong kapisan dipunsekaraken wonten ing taun 1970-an déning Mus Mulyadi (kakang saking Mus Mujiono)
* *Hanya Untukmu*-Rafika Duri
* *Dilanda Cinta*-Rafika Duri
* *Biar Kusendiri*-Dian Mayasari
* "Penghibur Hati"-Emilia Contessa duèt kaliyan Benyamin S
* *Kemuning*-Hetty Koes Endang
* *Setangkai Anggrek Bulan*-Broery Marantika lan Emilia Contessa
lajeng dipunsekaraken malih déning Rano Karno lan Ria Irawan, sarta Chrisye lan Sophia Latjuba
* Duri dalam Dada-Chintami Atmanagara
* Udang Dibalik batu-Ervina
* Lakasah Bicara-Nourma Yunita
* *Bunga Mawar*-Novia Kolopaking
* *Bujangan*-Jamal Mirdad
* *Mimpi Sedih*-Emilia Contessa, Siwi Yunia, Broery Marantika lan
Penyanyi Internatinal *Teresa Teng* saking Taiwan
* *Permata Hati*-Titiek Puspa ,Harvey Malaiholo lan Rafika Duri
* *Dhésèmber Kelabu*-Maharani Kahar lan dipun-rilis malih déning Yuni Shara
* *Layu Sebelum Berkembang*-Tetty Kadi, Broery Marantika duèt kaliyan Emilia Contessa
* *Teringat Selalu*
* *Kursi Pengantin*
* *Melati Penuh Dosa*
* *Cinta Membawa Derita*
* *Nasib Pengembara*
* *Seutai Bunga Tanda Cinta*-lagu Kroncong Hetty K. Endang
* Angrek Bulan-Mus Mulyadi
* *Mama*-Emilia Contessa
* *Pergi kebulan*
* *Hati yang Terluka*-Broery Marantika
* Hitam Rambutnya-Purnama Sultan
* Pulau Seribu-Tetty Kadi lan dipun-rilis malih déning Trie Utami
* Senandung Rindu Tetty Kadi lan dipun-rilis malih déning Vina Panduwinata
* Apa yang kucari-Endang S. Taurina
* Selembut kain sutera-"Instumental" 

## Ugi pirsani 
Pratélan Seniman Indonésia

## Cathetan suku
Kodhe maskapai pamaburan IATA

**KodHe maskapé pAMABURAN IATA** (*IATA Airline Designators*) iku kodhe sing dumadi saka rong aksara sing diwènèhaké déning IATA (Asosiasi Pengangkutan Udara Internasional) marang maskapé-maskapé pamaburan ing donya. Kodhe-kodhe iki mbentuk rong aksara pisanan siji kodhe pamaburan.

## Conto kodHe IATA 
* GA – Garuda Indonésia (conto kodhe pamaburan: GA 168, GA 200 dll.)
* SQ – Singapore Airlines (conto kodhe pamaburan: SQ 07, SQ 099 dll.)

## Pranala njaba 
* Daftar kode maskapé penerbangan IATA (di wikipedia berbasa Inggris)
Kodhe maskapai pamaburan ICAO

**Kodhe maskapé pamaburan ICAO** iku kodhe sing diwènèhaké déning Organisasi Pamaburan Sipil Internasional utawa *International Civil Aviation Organization* utawa dicekak ICAO marang maskapé pamaburan lan otoritas pamaburan. Kodhe maskapé pamaburan ICAO iki unik tumrap saben maskapé pamaburan. Kodhe maskapé pamaburan ICAO dumadi saka kodhe telung aksara sing kanthi pepak kadhaftar ing dhokumèn ICAO 8585: *Designators for Aircraft Operating Agencies, Aeronautical Authorities and Services*. Kombinasi-kombinasi tiga huruf tertentu tidak dipigunakaké kanggo ngéndhani konflik karo sistem aiya (kaya ta SOS). Kodhe sing diwiwiti nganggo aksara Y lan Z dicadhangaké kanggo organisasi-organisasi pamaréntah. Saliyané kodhe kanggo maskapé pamaburan, ICAO uga ngetokaké kodhe tumrap papan anggegana.

## Uga delengen 
* Kodhe maskapé pamaburan IATA